C 275/102
MT
Il-Ġurnal Uffiċjali tal-Unjoni Ewropea
18.7.2022
1.6.
Il-qafas regolatorju tal-UE jeħtieġ li jiżgura li l-aktar negozji kompetittivi fid-deċennji li ġejjin ikunu minn ta’ quddiem fil-mudelli ta’ negozju sostenibbli u b’livell baxx ta’ emissjonijiet tal-karbonju.
Għalhekk, il-KESE jemmen bis-sħiħ li r-regolamenti għandhom iwittu t-triq għall-iżvilupp u l-adozzjoni mis-suq ta’ teknoloġiji ġodda, inklużi miżuri min-naħa tad-domanda biex jinħolqu swieq ewlenin u jiġi inċentivat il-konsum ta’ prodotti b’livell baxx ta’ karbonju.
Barra minn hekk, il-proposti leġiżlattivi kollha mressqa fil-qafas tal-pakkett “lesti għall-mira ta’ 55 %” għandhom ikunu soġġetti għal verifika tal-kompetittività b’konformità mal-prinċipji tal-SDG sabiex l-implikazzjonijiet sħaħ fuq l-intrapriżi jkunu mifhuma sew.
1.7.
Il-KESE jemmen bis-sħiħ li għandha tingħata attenzjoni speċifika lis-setturi ekonomiċi fejn hemm parteċipazzjoni qawwija tal-intrapriżi mikro, żgħar u ta’ daqs medju (MSMEs).
L-MSMEs għandhom il-potenzjal li jaċċelleraw l-innovazzjoni fil-prodotti u s-soluzzjonijiet biex jiddekarbonizzaw l-ekonomija Ewropea.
1.8.
Hemm ħtieġa qawwija għal koerenza politika, li tirrikonoxxi n-natura interkonnessa tal-kriżijiet klimatiċi u tal-bijodiversità.
It-tnaqqis fil-konsum tal-enerġija u tal-materjal, skont l-ekonomija ċirkolari, se jikkomplementa teknoloġiji ġodda.
L-istrateġiji settorjali u l-mudelli ta’ finanzjament għandhom jirriflettu l-pakkett “lesti għall-mira ta’ 55 %”, pereżempju billi jiżguraw li s-sidien tal-art/dawk li jiġġestixxu l-art/bdiewa jiġu kkumpensati għall-ħżin naturali tal-karbonju fil-ħamrija u li jitwaqqfu s-sussidji li jagħmlu ħsara lill-ambjent.
1.9.
Huwa essenzjali li l-ispejjeż u l-benefiċċji jiġu kkomunikati b’mod ċar u onest, sabiex jittieħdu l-azzjonijiet estensivi u drastiċi meħtieġa biex tintlaħaq in-newtralità klimatika għall-2050.
Dawn il-bidliet se jaffettwaw is-setturi u r-reġjuni kollha u l-benefiċċji jistgħu ma jinħassux immedjatament.
L-iżgurar ta’ appoġġ wiesa’ se jirrikjedi livell bla preċedent ta’ fehim u impenn mill-membri kollha tas-soċjetà.
2.
Għan u struttura ta’ din l-Opinjoni 2.1.
L-għan ta’ din l-Opinjoni huwa li tipprovdi l-perspettiva ġenerali tal-KESE dwar il-pakkett “lesti għall-mira ta’ 55 %” propost mill-Kummissjoni fl-14 ta’ Diċembru.
Hija tenfasizza l-ħtieġa li l-pakkett iwassal għal tranżizzjoni soċjalment ġusta, kompetittiva u ekoloġika.
Il-KESE se jipprovdi Opinjonijiet speċifiċi għall-proposti leġiżlattivi rilevanti kollha tal-pakkett.
2.2.
Il-KESE jinsisti li l-pakkett “lesti għall-mira ta’ 55 %” jeħtieġ li jkun marbut mal-Aġenda 2030 tan-NU u mal-Għanijiet ta’ Żvilupp Sostenibbli (SDGs) li l-KESE appoġġja f’Opinjonijiet preċedenti.
L-SDGs huma partikolarment utli peress li huma globali u jkopru mhux biss il-kwistjoni urġenti tal-klima indirizzata fil-pakkett tal-Kummissjoni iżda wkoll għanijiet oħra meħtieġa għas-sostenibbiltà ekonomika u soċjali li jridu jiġu ssodisfati biex il-pakkett jirnexxi.
L-Opinjoni ta’ hawn taħt hija għalhekk ippreżentata fuq il-linji tat-tliet għanijiet ewlenin tal-SDGs tan-NU.
3.
Il-prinċipji ewlenin – Il-fehmiet speċifiċi tal-KESE dwar id-dokument tal-Kummissjoni Tranżizzjoni soċjalment ġusta 3.1.
Fir-Riżoluzzjoni tiegħu dwar il-Konferenza dwar il-Futur tal-Ewropa, il-KESE ppropona “narrattiva ġdida għall-Ewropa li torbot il-passat imbiegħed u reċenti tal-Ewropa mal-preżent, u tipprovdi viżjoni għall-futur mibnija fuq il-kooperazzjoni bejn il-fruntieri, li ssaħħaħ ir-rabtiet bejn il-popli tal-Ewropa, u li għandha l-għeruq tagħha fil-valuri tas-solidarjetà, il-ġustizzja soċjali, il-kooperazzjoni interġenerazzjonali, l-ugwaljanza bejn il-ġeneri, il-prosperità sostenibbli, u t-tranżizzjonijiet ekoloġiċi u diġitali ġusti.
Huwa essenzjali li jissaħħaħ l-appoġġ pubbliku għal dawn il-valuri, sabiex il-mudelli ta’ tkabbir u governanza tagħna jiġu kkunsidrati mill-ġdid lejn is-sostenibbiltà, tinbena soċjetà aktar ugwali u l-organizzazzjonijiet tas-soċjetà ċivili jitqiegħdu fiċ-ċentru ta’ din ir-rikostruzzjoni u l-irkupru” (1).
Il-KESE jemmen bis-sħiħ li implimentazzjoni mfassla tajjeb tal-pakkett “lesti għall-mira ta’ 55 %” se tikkontribwixxi sabiex din in-narrattiva l-ġdida ssir realtà.
3.2.
Il-KESE qal ukoll li huwa meħtieġ fokus fuq irkupru ġust u sostenibbli mill-kriżi tal-COVID-19 li jwitti t-triq għal soċjetà aktar inklużiva u jibni kompetittività fit-tul, joħloq ambjent ta’ kollaborazzjoni, filwaqt li jqis bis-sħiħ il-kriżijiet soċjali, ekonomiċi, demokratiċi, demografiċi u klimatiċi interkonnessi fl-Istati Membri tal-UE, il-ħtieġa ta’ tranżizzjonijiet
(1)
“Narrattiva Ġdida għall-Ewropa – Ir-Riżoluzzjoni tal-KESE dwar il-Konferenza dwar il-Ġejjieni tal-Ewropa”, punt 2.1 (ĠU C 286, 16.7.2021, p. 1).